Anne Baastrup (SF), 1998-06-16:
Dette lovforslag har været gennem en meget besværlig proces, og Det Konservative Folkeparti foreslår nu SF og CD at trække ændringsforslag nr. 4 om børnekonventionen tilbage.
for at få sikkerhed for, at også Det Konservative Folkeparti med sindsro kan støtte ændringsforslaget.
Vi er naturligvis indstillede på at trække det med henblik på genfremsættelse, idet vi naturligvis har en forhåbning om, at det rent faktisk bliver vedtaget ved tredjebehandlingen.
Der er stillet et par ændringsforslag uden for betænkningen, og SF har besluttet at undlade at stemme for begge disse ændringsforslag.
Ændringsforslaget, som er stillet af fru Tove Fergo og fru Yvonne Herløv Andersen, undlader vi primært at stemme for, fordi vi ikke forstår det, og sekundært fordi det - det er i hvert fald mit indtryk - siger noget andet end det, bemærkningerne til lovforslaget beskriver.
Min opfattelse er, at udskrivningsaftaler og koordinationsplaner kan man ikke indgå med en patient, medmindre der foreligger en aftale, som naturligvis også skal omfatte, hvad er det for oplysninger, man videregiver til hvem, for ellers er det ikke en aftale.
En koordinationsplan handler ikke om en flom af private oplysninger af fortrolig karakter, som simpelt hen går ud fra hospitalet til flere tilfældige personer, som fru Tove Fergo påpeger.
Der er ingen tvivl om, at vi i Retsudvalget har dyrket lige præcis det spørgsmål ret meget.
For det første står der i bemærkningerne, at det kun skal være nødvendige oplysninger, og at personalet under ingen omstændigheder er forpligtet til at videregive oplysninger.
Det vil sige, at hvis man af behandlingsmæssige grunde mener, det vil være forkert at videregive oplysninger, der ikke er lavet en aftale med den pågældende patient om, er der ikke nogen forpligtelse for personalet på hospitalet til at gøre det; så må de godt lade være. Det næste er, at det kun skal være nødvendige oplysninger for at sikre, at det rent faktisk ikke af den ene eller den anden grund kommer den pågældende til skade.
Desværre kan vi ikke få flertal for vores ændringsforslag om, at sundhedsministeren skal komme med en bekendtgørelse.
Men det personale, der er ansat på de psykiatriske hospitaler, vil jo være forpligtet til at overholde den vejledning, sundhedsministeren kommer med, fordi de er offentligt ansat personale og forpligtet som sådan. Der er overordentlig stor enighed om, at der skal holdes øje med udskrivningsaftalerne og koordinationsplanerne, og i den forbindelse så vi fra SF's side gerne, at der blev tilknyttet patientrådgivere, når der bliver indgået en udskrivningsaftale eller lægges en koordinationsplan.
Men vi har samtidig ansvaret for, at der ikke er nogen mennesker, der tabes på gulvet, at der ikke er nogen mennesker, der ryger igennem et sikkerhedsnet.
Fru Tove Fergo snakker om menneskerettigheder, og vi ved jo godt, at der er steder i det psykiatriske system, hvor der ikke er tilstrækkelig respekt over for patienterne.
Men i det omfang, vi har været ude med § 71-tilsynet og andre, har vi netop hørt hele tiden, at der ikke er nogen overlæger, der ville drømme om at videregive oplysninger, som de ikke har talt med patienterne om.
Men der er nogle barrierer.
Til sidst vil jeg sige noget om ændringsforslaget fra Dansk Folkeparti, som har været en af de helt store sejre. Man kan jo nærmest blive helt fortvivlet over, at det skal kaldes en sejr, at vi har fået justitsministeren til at indsætte en bestemmelse om revision af loven.
Ministeren ville kun lave en redegørelse, som det fremgår af beretningen, men vi har nu fået indsat en revisionsbestemmelse, som desværre først bliver aktuel år 2005-06.
Men sådan er livet, og det må man leve med, så derfor undlader vi at stemme for ændringsforslaget.
Derfor forventer jeg, at ministeren også her fra talerstolen siger, at noget af det første, man vil gøre, naturligvis er at gå i gang med at få de nødvendige oplysninger og de nødvendige tilladelser, så der ikke bliver nogen diskussion om, at man på grund af tekniske og administrative problemer må trække undersøgelsen.
Vi skal nemlig have undersøgelsen færdig i god tid, inden lovforslaget skal revideres.